Kuća čuda

Razmišljala sam kakvu bih kuću čuda ja izgradila da mogu. No, ako bismo željeli kakva god čuda poput robota koji sve radi umjesto nas, oni bi nam samo oduzimali naše radne navike i uništavali ih. Zato sam smislila nešto malo drugačije.

Prije nego što se uđe u besprijekorno dvorište ove kuće, trebaju se potpisati dozvole da se sustav kuće poveže s vašim umom. Zatim dolazite do ogromnih zidina koje se otvaraju na senzor pokreta, ali samo pokreta mahanja rukom. Prolaskom kroz ove zidine, sustav se povezuje s vašim umom. Nakon prolaska, vidjet ćete očaravajući prizor: kuća, pokraj nje maleno jezero, čiste vode u kojoj se može kupati, drvena klupica u vrtu te malo igralište. Pitate se što je tu čarobno, zar ne? Začut ćete glas u vašoj glavi: ,,Pođi u kuću.“ Ako uđete, odmah ćete zapaziti vrata s natpisom: ,,Prva postaja.“ Ulaskom u tu sobu činite prvi korak glavne svrhe ove kuće. U sobi će vas dočekati udoban krevet i fotelje za opuštanje. Začut ćete sljedeću naredbu u glavi: ,,Smjesti se, zatvori oči i opusti se.“ Nakon što učinite zadano, sustav će pregledati sva vaša sjećanja kroz život, procijeniti vašu količinu psihičkog i emocionalnog bola. Zatim će sustav odabrati tri osobe iz vašeg života, jednu koja vas je najviše povrijedila, drugu koja vas je najviše puta učinila sretnima te treću koja vam najviše nedostaje. Vi ćete moći izabrati jednu osobu te će aplikacija ugrađena u sobi prikazati 3D oblik od glave do pete tu osobu. Izgledat će kao da stoji ispred vas, a moći ćete i čuti njeno disanje te vidjeti njeno kretanje tijela. Začut ćete ponovo onaj umirujući glas u glavi kako govori: ,,Ovo je tvoje vrijeme, uzmi si vremena, reci toj osobi sve što si ikada htio/la, a nisi, neka se ostvare tvoji snovi i maštanje. Zagrli ju/ga ako želiš ili trebaš, samo neka sve što činiš bude zaista iskreno i neka dolazi iz korijena tvoje duše. Vremensko ograničenje je tjedan dana, provedi ih najbolje što možeš.“ Nakon isteka vremena, lik te osobe će nestati i primit ćete upute da otiđete u sljedeću sobu i poduzmete drugi korak. U drugoj sobi će vas dočekati jedna velika fotelja i golemi prozori s pogledom na jezero. Kad se smjestite, začut ćete glas koji vam govori sljedeće: ,,Znam. Znam da je bilo nezamislivo i zaista prekrasno pretvoriti snove u stvarnost, ali sada i u ostatku života moraš se pomiriti s činjenicom da ne može uvijek sve ići po planu, ne može sve uvijek biti onako kako želimo i zamišljamo. Trebamo shvatiti da je sasvim u redu biti tužan, povrijeđen, razočaran, slomljen ili ljut, ali da treba ustati, oprostiti do mjere koje možemo i nastaviti dalje. Doći će jednom u naš život neka osoba koja će nas zaista cijeniti, poštovati, prihvaćati i podržavati. Suze nisu zlo, ali nije vrijedno plakati i gubiti te trošiti život zbog nekog ili nečeg u prošlosti, već treba živjeti sadašnjost i graditi najbolju verziju sebe…“ Čut ćete još više motivirajućeg govora, koji je upućen osobito vama i za vaš život. Kada ste spremni napustiti drugu sobu, odlazite u treću sobu. U trećoj sobi postoje mnoge aktivnosti za brigu o sebi, poboljšanje psihičke stabilnosti te građenje i pronalaženje najbolje verzije samog sebe poput oprobavanja u novim stvarima, čitanja, pisanja, razgovora i drugog. U ovoj kući čuda postoji i četvrta soba koja je namijenjena za opuštanje i smanjenje stresa. Unutra je sauna, bazen, masaža, tretman lica te dijelovi za meditaciju i glazbu. Kad god poželite napustiti ovu kuću i vratiti se kući, slobodno to možete učiniti. Prije nego što odete, sustav je dužan još jednom provjeriti vaš um i ugodno vas ispraviti. Poanta ove kuće je psihički napredak i poboljšanje te ostavljanje starih loših navika.

Kada biste mogli, izgradili biste ovu kuću, no baš i ne možete. Zato trebate iz topline svog doma pobrinuti se za sebe i dovesti se u red.

**Mirela Zeljar, 6. r.**